Pete Sanstol

Peter Olai Sandstøl (1905–1982) var en norsk bokser. Han ble kvartmester i fluevekt i Norgesmesterskapet i boksing 1923 og vant gull i bantam i Norgesmesterskapet i boksing 1925, begge gangene for Christiania Turnforenings Idrætsparti.

Han startet sin boksekarriere høsten 1921 i Stavanger IF og flyttet med foreldrene til Kristiania sommeren 1922 hvor han startet i Turnforeningen. I 1925 sluttet Turnforeningen med boksing, og han gikk over til Oslo Atletklub. Her avsluttet han sin amatørkarriere med to seire i et internasjonalt stevne arrangert av Oslo Atletklub den 10. og 11. april 1926. Sandstøl ble i 1934 æresmedlem i i Stavanger IF.

Sandstøl hadde bestemt seg for å avlutte boksekarrieren, men ble overtalt av Georg Antonius Brustad til å ta en proff-kamp ved Den Private Bokseklubs stevne i Cirkus søndag 2. mai 1926. Han slo ut engelskmannen Bert Gallard allerede i første runde og dermed var hans profesjonelle karriere i gang.

Etter et opphold i Tyskland og i Frankrike dro han sommeren 1927 til USA og hadde da skiftet navn til Pete Sanstol. Med 112 kamper (98 seire, 6 tap og 8 uavgjorte) er han tidenes mest suksessrike profesjonelle norske bokser.

 Referanser 

 Kilder 
 Arne Knardahl, Oslo Atletklub gjennom 30 år, 1946
 Stavanger Aftenblad, "Peter Sandstøl æresmedlem av Stavanger IF", 17. september 1934

 Eksterne lenker 

 Biografi på BoxRec.com
 Lund Bygdemuseums hjemmeside, museet i bygda der Pete ble født
 .

Kategori:Norske boksere
Kategori:Boksere fra USA
Kategori:Personer fra USA født i Norge
Kategori:Personer fra Lund kommune
Kategori:Norgesmestere i boksing